นักลงทุนเก็บ Call DW หุ้นพลังงาน หลังหุ้นอ้างอิงปรับตัวลงในวันศุกร์
หุ้นไทยปรับตัวขึ้นอย่างจำกัด ขณะที่นักลงทุนให้ความสนใจเทรด SET50 DW หนาแน่น โดยส่วนใหญ่ยังคงเป็นการเทรดระยะสั้นระหว่างวัน
2 มิ.ย. 2558

บล.แมคควอรี กล่าวว่า หุ้นไทยปรับตัวขึ้นอย่างจำกัด ขณะที่นักลงทุนให้ความสนใจเทรด SET50 DW หนาแน่น โดยส่วนใหญ่ยังคงเป็นการเทรดระยะสั้นระหว่างวัน ขณะที่ SET50 Call มีแรงซื้อสุทธิเล็กน้อยหลังจากดัชนีหลักทรัพย์กลับมาปิดบวกได้ในวันศุกร์ โดย SET50 Index ปิด +0.02% ส่วนสัญญาซื้อขายล่วงหน้า S50M15 ปิดตลาดปรับตัวขึ้น +0.23% 
สำหรับ DW28 ที่ได้รับความสนใจ เช่น S5028C1506A และ S5028P1506B ซึ่งเป็นรุ่นที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้ดี ส่วนทางด้านการซื้อขาย DW บนหุ้นรายตัวนักลงทุนยังคงให้ความสนใจ DW บนหุ้นอ้างอิงเดิมๆ เช่น ITD TPIPL PTT และ TRUE เป็นต้น โดย DW28 ที่อ้างอิงหุ้นดังกล่าว และมีวอลุ่มเทรดหนาแน่น ได้แก่ ITD28C1510A, ITD28C1509A, TPIP28C1509B, PTT28C1508A และ TRUE28C1509B  
อย่างไรก็ตาม สำหรับกลุ่มที่ปรับตัวขึ้นโดดเด่น ได้แก่ Call DW บนหุ้นรับเหมาก่อสร้าง หลังจากมีข่าวเรื่องความคืบหน้าการลงทุนโครงการภาครัฐด้านการคมนาคม ตัวอย่าง DW28 เช่น ITD28C1508A +50.0% ITD28C1509A +21.6% และ ITD28C1510A +19.2% เทียบกับหุ้นอ้างอิงที่ปรับตัวขึ้น +4.0%  STEC28C1508A +37.5% เทียบกับหุ้นอ้างอิงที่ปรับตัวขึ้น +4.1% เป็นต้น
ส่วนหุ้นอ้างอิงในกลุ่มอื่นๆ บวกในกรอบแคบ ยกเว้นกลุ่มพลังงานที่ยังมีแรงขายกดดัน ส่งผลให้ Call DW กลุ่มพลังงานปรับตัวลง ตัวอย่างเช่น PTT28C1510A -4.7% เทียบกับหุ้นอ้างอิงที่ปรับตัวลง -0.9% เป็นต้น อย่างไรก็ตาม การปรับตัวลงของหุ้นอ้างอิงดังกล่าว ส่งผลให้ Put DW ปรับตัวขึ้นสวนทางกัน เช่น PTT28P1511A
นอกจากนี้ การปรับตัวลงของหุ้นพลังงานยังส่งผลให้นักลงทุนบางส่วนซื้อสุทธิใน Call DW บนหุ้นพลังงาน โดยข้อมูลการซื้อขาย DW28 ระบุว่า นักลงทุนซื้อสุทธิใน PTT28C1510A 2.3 ล้านหน่วย BANP28C1510A 1.4 ล้านหน่วย และ PTTE28C1507A 1.2 ล้านหน่วย รวมทั้ง Call DW หุ้นธนาคาร เช่น KTB28C1510A เป็นต้น ขณะที่มีแรงขายสุทธิใน SET50 DW ทั้ง Call และ Put เช่น S5028C1506A 2.5 ล้านหน่วย และ S5028P1506A 2.2 ล้านหน่วย และ Call DW ที่ปรับตัวขึ้นก่อนหน้านี้ เช่น WHA28C1506A 2.1 ล้านหน่วย เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 39,747.16 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,078.20 ล้านบาท
คิดเป็น 2.7%  